**ANEXA 2**

**Specificatii tehnice produse software LOT 2**

**A. SPECIFICAȚII TEHNICE**

**1. Licențe software Microsoft Office 2019, Standard, 64 bit, limba română, de tip perpetue – 30 buc.**

Ministerul Finanțelor achiziționează 30 licențe software Microsoft Office 2019, Standard, 64 bit, limba română, licențe de tip perpetue.

Nu se acceptă licențe închiriate.

Ofertantul va avea în vedere contactarea societății Microsoft România și obținerea celei mai avantajoase oferte, luând în considerare calitatea MF de client Microsoft, cantitatea produselor Microsoft achiziționate până în prezent de către MF, precum și cantitatea produselor care urmează a se achiziționa.

Beneficiarul final și utliziatorul declarat al licențelor care urmează a se achiziționa este Ministerul Finanțelor, care va avea flexibilitate macimă privind activarea și utilizarea acestora în limita numărului de licențe achiziționat.

Precizarea a fost făcută pentru a se înțelege a se achiziționa tipul de licențiere oferit de Microsoft pentru instituții de stat (Guvernamental) în care utilizatorul declarat este instituția beneficiară, iar flexibilitatea este maximă în ceea ce privește dreptul de downgrade, mutarea pe alte echipamente, administrare și monitorizare a activărilor efectuate prin cheie unică de volum și modalități centralizate de activare.

**2. Licențe software Acrobat Pro 2020 Multiple Platforms International English AOO, de tip perpetue – 6 buc.**

Ministerul Finanțelor achiziționează 6 licențe software Acrobat Pro 2020 Multiple Platforms International English AOO, de tip perpetue.

Nu se acceptă licențe închiriate.

**B. CERINȚE GENERALE**

**a). Cerințe de livrare:**

Produsele se vor livra la sediul Ministerului Finanțelor: municipiul București, Bulevardul Libertății nr. 16, sectorul 5.

**b). Cerințe de recepție:**

Recepția cantitativă și calitativă a produselor livrate va fi efectuată la sediul Achizitorului către personalul acesteia, împreună cu reprezentantul Furnizorului, consemnându-se eventualele neconformități într-un proces verbal, urmând ca neconformitățile să fie soluționate în termen de 48 de ore, de la data recepției cantitative și calitative.

Recepția produselor se va efectua pe bază de proces verbal de recepție cantitativă și calitativă semnat de Achizitor și Furnizor

**Modalități și condiții de plată:**

Furnizorul va emite factura pentru produsele livrate. Factura va avea menționat numărul Comenzii, datele de emitere și de scadența ale facturii respective. Factura va detalia cantitativ / valoric produsele furnizate și va prezenta prețul unitar al acestora. Factura va fi trimisă în original la adresa specificată de Autoritatea contractantă.

Factura va fi emisă după semnarea de către Achizitor a procesului verbal de recepție cantitativă și calitativă, acceptat. Procesul verbal de recepție finală va însoți factura și reprezintă elementul necesar realizării plății, împreună cu celelalte documente justificative prevăzute mai jos:

1. Certificate de calitate și garanție;
2. certificate de calitate/ conformitate;
3. documentele de livrare;
4. procesul verbal de recepție cantitativă și calitativă.

Plata se va efectua în lei, în contul Furnizorului, în baza facturii fiscale însoțite de procesul-verbal de recepție cantitativă și calitativă, semnat de reprezentanții ambelor părți.